ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ቅቡልነት ካብ ዘይብሉ መንግስቲ ምስ ፀገማቱ መረፃ ምክያድ ዝሓሸ ኣማራፂ'ዩ" ምሁር ሕጊ መኮነን ፍስሃ 14 ሕዳር 2019 ምንጪ ስእሊ, MEKONNEN FISSEHA ህወሓት ንድፊ ሓሳበይ'ዩ ኣብ እትብሎ መጽሄት ወይን ዝወጽአ ሓሳብ፡ ኣብዚ ዓመት ዝካየድ ሃገራዊ መረጻ ኣብ ግዚኡ ክካየድ ጸዊዓን፡ ትግራይ 'መንግስታዊ ቁመና' (de facto state) ንምምስራት ዘኽእል ምድላዋት ክትገብር ጠሊባን። እቲ መረጻ ዝደናጔ እንተኾይኑ፡ ሕገ መንግስቲ ዝጻረርን 'ናብ ፍጹም ቅልውላው' ዘምርሕን ብምኻኑ፡ ህወሓት ኣብ ትግራይ ናይ ባዕሉ ምርጫ ከካይድ ከም ዝግደድ ድማ ትሕብር። ወርሒ ግንቦት ዝካየድ መረጻ ኣብቲ ዝተትሓዘሉ ግዘ ከም ዝካየድ ሃገራዊ ቦርድ ምርጫ ይገልጽ። እንተኾነ ግን፡ ብዝተፈላለየ ኣንፈት ምርጫ ክናዋሕ ኣለዎ ዝብሉ ርኢይቶታት ሓሓሊፎም ይስምዑ'ዮም። እዚ ኣካታዒ ኮይኑ ዘሎ ጉዳይ ምርጫ፡ ብደረጃ ሃገር እንተዘይተኻይዱ ብብርኪ ክልል ከመይ ክካየድ ይኽእል?
